Gigel a fost vedeta unui festival din Iași dedicat necuvântătoarelor. Toți copiii au vrut să-l ia în brațe
Un festival dedicat necuvântătoarelor a fost găzduit în aceste zile în Iași, la Universitatea de Știintele Vieții.
Participanții au adus cei mai frumoși căței și cai. Dar vedeta a fost un miel drăgălaș, pe care au vrut să-l ia în brațe toți copiii. Cei mai norocoși au plecat acasă cu un prieten necuvântător de la târgul de adopții.
Gigel a fost salvat și crescut de studenții Universității de Științele Vieții din Iași. Pentru că e drăgălaș și foarte prietenos, a devenit ușor atracția principală a festivalului.
Ionela Clara, studentă: „L-am găsit într-o stare critică. A stat o săptămână întreaga pe perfuzii, să-l facem să se simtă mai bine și apoi am început să-l hrănim, ca să fie cum e acum bine și voios și fericit și foarte prietenos cu lumea".
Cai impunători s-au plimbat în voie prin mulțime. Tot aici au fost prezenți Linda și Yodo - doi căței care stau în aceeași casă și sunt buni prieteni.
Bărbat: „Cele mai frumoase pe care le avem acasă. O fetiță de Rottweiler în vârstă de doi ani și un Pomeranian frumos. Nu s-au certat, nu nimic. Avem grijă să nu provocăm gelozie între ei și e pace și liniște”.
Gerard Jitareanu, rector USV Iași: „Avem adopții foarte importante, avem cai și dresaj de cai. O zi plină cu multiple activități și multe surprize".
La festivalul ajuns la patra ediție intrarea a fost liberă.
Sursa: Pro TV
Etichete: animale,
Dată publicare:
20-05-2024 08:35